На основу члана 23. став 2. Закона о државној управи („Службени гласник РС”, бр. 79/05, 101/07, 95/10, 99/14, 30/18 — др.закон и 47/18), у вези са чланом 42. Закона о општем управном поступку („Службени гласник РС”, број 18/16, 95/18 - аутентично тумачење, 2/2023- одлука УС), Уредбе о ближим условима, критеријумима и мерилима за одређивање јединственог управног места, као и начину сарадње надлежних органа у вези са поступањем и обављањем послова на јединственом управном месту ("Службени гласник РС"бр.93/23), Закона о буџету Републике Србије за 2025. годину („Службени гласник РС”, бр. 94/24)



 **Република Србија**

**МИНИСТАРСТВО ДРЖАВНЕ УПРАВЕ И ЛОКАЛНЕ САМОУПРАВЕ**

**расписује**

**ЈАВНИ ПОЗИВ ЗА ДОДЕЛУ БЕСПОВРАТНИХ СРЕДСТАВА**

**у циљу подршке јединицама локалних самоуправа и градским општинама за успостављање и унапређење јединственог управног места**

**Укупна бесповратна средства износе 90.000.000,00 динара и обезбеђена су Финансијским планом Министарства државне управе и локалне самоуправе број** 003580305 2024 14800 004 001 400 041/6 **од 13. јуна 2025. године.**

 **Финансијска средства која се додељују, намењена су за финансирање и суфинансирање јединица локалних самоуправа или градских општина (у даљем тексту: ЈЛС), за успостављање и унапређење јединственог управног места (у даљем тексту: ЈУМ).**

 **Додела средстава вршиће се у складу са Уредбом о ближим условима, критеријумима и мерилима за одређивање јединственог управног места, као и начину сарадње надлежних органа у вези са поступањем и обављањем послова на јединственом управном месту ("Службени гласник РС"бр. 93/23) и јавним позивом, а на основу поднетих пријава.**

**Јавни позив садржи образац пријаве и информације о потребним документима, односно подацима које је потребно доставити приликом подношења пријаве, као и рок за пријаву.**

**Право на доделу бесповратних средстава имају ЈЛС којима до сада нису додељена средства за успостављање и унапређење ЈУМ-а, а које су према закону и другим прописима надлежне за спровођење поступка поводом којих се успоставља ЈУМ.**

**Средстава опредељена за подршку ЈЛС намењена су за финансирање или суфинасирање за потребе:**

1. **унапређења и опремања простора намењеног за потребе ЈУМ-а;**
2. **подизања постојећег нивоа техничко-информатичке опремљености и унапређења софтверско-хардверске инфраструктуре за потребе ЈУМ-а;**
3. **пружања подршке унапређења кадровског капацитета кроз неопходне додатне обуке службеника за рад на ЈУМ-у.**

**Јединице локалне самоуправе и градске општине могу поднети пријаву на Јавни позив уколико:**

1. поседују одговарајући физички простор (шалтер сале или друге просторије) за успостављање и опремање ЈУМ-а;
2. користе Сервисну магистралу органа за размену података по службеној дужности;
3. имају потребу за обуку запослених везано за послове рада у ЈУМ-у;
4. имају потребу за унапређењем степена техничке опремљености (поседовање интернета,читача личних карата, минимум оперативног система Windows 7 или напреднијег, електронских сертификата) уз коришћење софтверског решења за размену документарног материјала;
5. **користе Моделе административних поступака на локалном нивоу (објављених на сајту Министарства државне управе и локалне самоуправе);**
6. **обезбеде обавезно суфинансирање у минималном износу од 10% од укупно одобреног износа средстава;**
7. **обезбеде сагласност органа града уколико захтев подноси градска општина;**
8. **бесповратна средства доприносе повећању ефикасности, делотворности и економичности рада и поједностављењу поступака и процедура у ЈЛС, смањењу административног оптерећења, остваривању уштеда буџетских средстава и јавних средстава, уштеди времена и трошкова за странке, функционисању управе као сервиса грађана;**
9. **реализују пројекте који омогућавају повезивање поступака и процедура из надлежности органа на различитим нивоима власти, као и обједињено остваривање више права по истом основу помоћу само једног захтева странке;**
10. **имају остварене резултате претходних сличних активности и пројеката које се односе на**

 **поједностављење услуга као и обједињавање и поједностављење процедура у различитим**

 **поступцима;**

1. **поседују или планирају увођење нових технологија и софтвера за комуникацију са грађанима (СМС обавештавање, паметне апликације, Chatbot и сл.чиме се странкама у сваком тренутку омогућава лакше пружање информација о статусу предмета) чиме ЈЛС јачају улогу приступачне и ефикасне администрације као сервиса грађана;**
2. **пружају услуге за грађане на начин који ће предст**ављати значајнију корист у односу на могућности других учесника.

Поступак одабира пријава

Министар државне управе и локалне самоуправе (у даљем тексту: министар) образује Комисију за расподелу средстава ради подршке успостављању јединствених управних места у јединицама локалне самоуправе и градским општинама (у даљем тексту: Комисија).

 Комисија утврђује Предлог одлуке о додели средстава на основу критеријума, мерила и услова прописаних Уредбом о ближим условима, критеријумима и мерилима за одређивање јединственог управног места, као и начину сарадње надлежних органа у вези са поступањем и обављањем послова на јединственом управном месту **("Службени гласник РС"бр. 93/23)** и овим позивом о додели средстава за бесповратно финансирање и доставља министру.

Коначну Одлуку о додели средстава доноси министар.

Одлука садржи, поред осталих елемената, назив ЈЛС којој су средства додељена, намену и износ додељених средстава.

Одлука се објављује у „Службеном гласнику Републике Србије” и на веб презентацији Министарства државне управе и локалне самоуправе.

Сва права и обавезе између Министарства државне управе и локалне самоуправе и изабраних корисника средстава биће регулисана уговором.

 Потребна документацију коју су заинтересовани учесници дужни да поднесу:

1. правилно попуњен Захтев на Обрасцу пријаве за доделу бесповратних средстава и доказима за испуњеност свих наведених критеријума;

 2) сагласност органа града уколико захтев подноси градска општина;

 3) изјаву овлашћеног лица ЈЛС да ће обезбедити средства за суфинансирање за потребе успостављања и унапређења ЈУМ-а.

Рок за подношење захтева за расподелу средстава и начин пријављивања:

Средства за подршку могу добити учесници који су благовремено доставили захтев за доделу средстава и који су испунили услове, критеријуме и мерила.

Рок за подношење захтева за расподелу средстава је 15 дана од дана објављивања јавног позива у Службеном гласнику Републике Србије.

Захтев за доделу средстава доставља се на Обрасцу пријаве, који се преузима на веб презентацији Министарства: подсекција пројекти и програми www.mduls.gov.rs.

Уз захтев се доставља и сва неопходна документација наведена у овом јавном позиву.

Захтев за доделу средстава са документацијом, учесник доставља на следећу адресу: **Министарство државне управе и локалне самоуправе,** Комисија за расподелу средстава ради подршке успостављању јединствених управних места у јединицама локалне самоуправе и градским општинама, Бирчанинова 6, 11000 Београд

Неблаговремени и непотпуни захтеви за расподелу биће одбачени.

Одлука о додели средстава објављује се у Службеном гласнику Републике Србије, као и на веб презентацији Министарства: www.mduls.gov.rs.

Додатне информације неопходне за учешће на јавном позиву могу се добити путем електронске адресе: jum@mduls.gov.rs

 М И Н И С Т А Р

 Снежана Пауновић